ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1977 περί καθορισμού του πίνακα των εσωτερικών πλωτών οδών θαλασσίου χαρακτήρος για την εφαρμογή της οδηγίας 76/135/ΕΟΚ του Συμβουλίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη περί ιδρύσεως της Ευρωπαϊκής Οικονομικής Κοινότητος, την οδηγία 76/135/ΕΟΚ του Συμβουλίου της 20ής Ιανουαρίου 1976 περί αμοιβαίας αναγνωρίσεως των αδειών για πλοία εσωτερικής ναυσιπλοΐας(1), και ιδίως το άρθρο 3 παράγραφος 6, τις γνώμες των Κρατών μελών, Εκτιμώντας : ότι είναι καθήκον της Επιτροπής να καθορίσει τον πίνακα των εσωτερικών πλωτών οδών θαλασσίου χαρακτήρος, λαμβάνοντας υπόψη τις ενδείξεις που της ανακοινώνουν τα Κράτη μέλη, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο πίνακας των εσωτερικών πλωτών οδών θαλασσίου χαρακτήρος που αναφέρεται στο άρθρο 3 παράγραφος 6 της οδηγίας 76/135/ΕΟΚ καθορίζεται σύμφωνα με το παράρτημα της παρούσας οδηγίας. Άρθρο 2 Η παρούσα απόφαση απευθύνεται στα Κράτη μέλη. Έγινε στις Βρυξέλλες, στις 29 Ιουλίου 1977.

[Source: multi_eurlex | Tokens: 972]